Ysgrifennwch adroddiad adfyfyriol personol yn archwilio natur cymunedau, teuluoedd ac ysgolion mewn perthynas â’ch credoau a’ch tybiaethau – sut gallai’r rhain lywio eich datblygiad i fod yn athro proffesiynol

I fod yn athrawes yn y cyfnod Sylfaen mae nifer o sgiliau hanfodol sydd yn angenrheidiol er mwyn llwyddo. Credaf taw diben addysg yn y ganrif yma yw rhoi sgiliau sydd angen ar ddisgyblion i lwyddo yn y byd newydd a sicrhau bod gyda nhw’n hyder i ymarfer y sgiliau. Mae gwella ar ddealltwriaeth y disgyblion o’r byd ac ysbrydoli nhw i ddysgu yn elfen bwysig i mi. Rwyf yn dod o deulu mawr gyda nifer o athrawon ac wedi cael diddordeb mawr ynddo am flynyddoedd. Yn blentyn roeddwn i wedi mwynhau mynd i ysgol a gofalu am aelodau ifanc yn y teulu. Cefais fagwraeth wych yn cael fy nysgu i ofalu, parchu a helpu pobl eraill. Fel teulu mawr rydyn yn byw yn agos iawn ac yn gwario llawer o amser yng nghwmni ei gilydd. Yn ein hamser rhydd i ni yn ymuno mewn a llawer o waith gwirfoddol yn y gymuned leol. Mae’n bwysig i ni fel teulu i edrych ar ôl y gymuned a rhoi yn ôl pryd yw’n bosib, dyma rywbeth sydd yn bwysig iawn i fi fel unigolyn. O ganlyniad i hyn rwyf yn gyffrous iawn i allu cael effaith cadarnhaol ar blant a disgyblion ifanc. Credaf fod hi’n bwysig fel athrawes i garu a mwynhau eich swydd. Ar ôl gweithio yn 2 ysgol gynradd ac o’r profiad pontio diweddar rwyf wedi gweld bod cael athrawon sydd yn hapus ac yn mwynhau yn cael effaith mawr yn yr ystafell dosbarth. Wrth i’r disgyblion weld bod yr athrawon yn hapus yn sicr mae’n cael effaith cadarnhaol ar ddysgu pob un ohonyn nhw. Credaf fod ffrindiau yn cael effaith mawr ar ddatblygiad plentyn hefyd, gan ei fod yn dysgu oddi wrth ei gilydd yn ogystal â gyda’i gilydd. Mae nifer o ffactorau sydd yn bwysig iawn i addysgu plentyn yn cynnwys y gymuned, teulu, yr ysgol/ athrawon a ffrindiau/perthnasoedd. Mae pob un o’r ffactorau yna yn cael effaith ar ddatblygiad plentyn felly mae’n bwysig sicrhau bod pob un yn gweithio gyda’i gilydd i lywio dyfodol llachar iddyn nhw.

Mae yna ddywediad poblogaidd o lyfr Affricanaidd Hilary Clinton yn 1996 sef “It takes a village to raise a child” Goldberg (2016). Mae’n awgrymu i fi bod angen i bawb weithio gyda’i gilydd i lwyddo. Hefyd, mae’n dweud bod gweithio gydag eraill yn fwy pwerus na gweithio ar ben eich hunain. Roeddwn i’n meddwl bod gweithio yn unigol weithiau yn well ond mae cael barn unigolyn arall yn sicr yn gallu bod yn fuddiol. Credaf fod cymuned yn cael effaith mawr ar sut mae unigolyn yn cael ei fagu. Un diben yn y cwricwlwm Newydd yw ‘unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas’ Llywodraeth Cymru (2015). Yn lwcus i fi cefais fagwraeth arbennig yng nghanol cymuned agos, diogel. Yn gweithio yn ysgolion yn y gorffennol, gwelais sut oedd cymunedau gwbl wahanol yn amlwg wrth ddod i adnabod y disgyblion. Gweithiais yn ysgol fwy tlawd, yn y dref, gyda phoblogaeth mawr le'r oedd nifer o blant yn derbyn prydau ysgol am ddim. Roedd nifer o’r plant yn tanberfformio ond ar y llaw arall roedd llawer o’r plant yn hyderus iawn ac yn mwynhau chwarae mewn grwpiau. Yn gyferbyniol gweithiais mewn ysgol weledig gyda phoblogaeth isel iawn, nid oedd unrhyw blentyn yn derbyn prydiau bwyd am ddim. Yn yr ysgol weledig roedd bron pob disgybl yn gor-berfformio ac yn awyddus iawn i ddysgu mwy, ond oedd nifer o’r disgyblion yn swil iawn a mwynhau chwarae ar ben ei hunain. Nid yw’n wir am pob disgybl neu pob ysgol ond dyna patrwm bach welais i. I fod yn athrawes dda bwriadaf sicrhau fod pob disgyblion yn teimlo’n ddiogel ac yn hyderus yn y dosbarth ac yn mwynhau dysgu gyda’i gilydd. Dywed gwyddonwyr bod plant sydd yn mynychu ysgol gyda theimlad cryf o gymdeithas yn llawn cymhelliant i ddysgu (Schaps, 2003, tud. 31). Bydd chwarae gemau, gwneud gwaith grŵp, amser cylch yn helpu disgyblion datblygu’r sgiliau yma.

Mae cymuned yn chwarae rôl hanfodol yn ddatblygiad plant ac athrawon. Deallaf fod hi’n broffesiynol i barchu cymunedau a thueddiadau pobl eraill gan fod pawb yn perthyn i gymunedau gwahanol. Yn sicr wrth fynd i’r ysgol mae’r ysgol hefyd yn un gymuned fawr gariadus. Bwysig yw hi fod pob aelod o’r ysgol yn ymwybodol o hyn ac yn teimlo’n perthyn a ddiogel yn emosiynol, corfforol, gwybyddol ac yn ddeallusol (Schaps, 2003, tud. 31). Rwyf am ‘hybu datblygiad cymdeithasol ac emosiynol a pherthnasoedd cadarnhaol sef un egwyddor addysgeg y cwricwlwm Newydd’ Llywodraeth Cymru (2020).

Yn fy marn i mae teulu yn chware rôl bwysig iawn yn ddatblygiad plentyn yn yr ysgol, fel dywed Waterford.org (2018) “The more parents involved in their children's education, the better their entire class's motivation, behavior, and grades become”.
Gan fod plant yn gwario mwyafrif o’i amser gartref mae cael teulu cefnogol yn help mawr, wrth annog y plentyn i ddysgu neu fod yn rhan yn y dysgu. Ar ôl trafod a rhai rhieni yn ysgolion gwahanol roedd yna rhai oedd yn weld hi’n anodd cymryd rhan yn y dysgu gan nad oedden nhw yn deall neu’n ymwybodol o beth i wneud. Yn y dyfodol rwyf am sicrhau bod rhieni yn deall y gwaith gan gynnwys cyfarwyddiadau syml gyda gwaith cartref ac enghreifftiau yn ei iaith ddewisol. Heb amheuaeth gall teulu cael effaith negyddol ar blentyn os taw perthynas uniongyrchol neu’n anuniongyrchol. Deuthum i’r farn hon ar ôl dysgu am Bronfenbrenner a’i theori system ecolegol ar sut mae ymddygiad a pherfformiad plentyn yn cael ei effeithio gan nifer o berthnasoedd a ffactorau amgylcheddol (Guy-Evans 2020).

Ffactor arall sydd yn effeithio er disgyblion yw ei fywyd ysgol fel cyfan, yn cynnwys athrawon, staff, ffrindiau a chyd-ddisgyblion. Credaf fod teulu a bywyd ysgol sydd wedi cysylltu’n hollol bwysig. Mae cydweithio rhwng athrawon a staff yr ysgol gyda rhieni yn fuddiol iawn i ddisgyblion. Rwyf wedi bod yn sefyllfeydd yn bersonol lle'r oedd perthynas cryf rhwng rhieni a’r ysgol wedi bod yn help mawr i fi. Yn sicr mae’n bwysig cadw cyswllt yn rheolaidd er mwyn diweddaru ar yr elfennau pwysig. Mae theori hierarchaeth anghenion Maslow yn gweithio’n dda mewn sefyllfa fel yma. Theori Maslow yw bod gan 5 haen yn cynnwys anghenion unigolyn, yn gweithio tuag at deimlad o lwyddiant personol i’r gorau posib (50MINUTES.COM, 2015, tud.6-8). Yr haen gyntaf yw anghenion seicolegol sydd yn cynnwys bwyd, dwr, cysgod a gorffwys. Yr ail haen yw anghenion diogelwch, felly teimlo’n ddiogel. Nesaf yw'r teimlad o berthyn a chariad, sef perthnasoedd da gyda theulu, ffrindiau, athrawon. Wedyn mae anghenion parch, felly teimlad o gyflawniad. Yn olaf mae teimlad o wireddu, cyrraedd potensial llawn. I fod yn athrawes broffesiynol rwyf am sicrhau bod pob disgybl yn cyrraedd yr haen olaf er mwyn cyrraedd ei photensial llawn. Efallai nad yw pob disgybl yn derbyn yr anghenion sylfaenol adref, rwyf am sicrhau bod yr ysgol yn gallu eu cyflenwi i roi pob disgybl cyfle cyfartal i ddatblygu. Clywais o athrawes sydd yn gweithio mewn ysgol a phlant gydag anghenion dysgu ychwanegol a dywedodd hi allwn ni ddim disgwyl i blant dod i ysgol a chyflawni gwaith i’w potensial llawn os nad ydyn nhw yn derbyn yr anghenion sylfaenol fel bwyd, gorffwys a diogelwch.

Ar ôl ystyried yr holl ffactorau rwyf wedi dod i gasgliad bod yna nifer o fy nhybiaethau yn gywir a bod nifer o elfennau sydd angen meddwl am wrth ddatblygu i fod yn athrawes broffesiynol. Rwyf am osod targedau i fy hun yn cynnwys cyd-weithio gydag unigolion proffesiynol arall yn y maes, helpu cynyddu addysgeg effeithiol a chynnal safonau dysgu proffesiynol gyda dealltwriaeth glir. Yn sicr mae angen rhoi’r sgiliau defnyddiol i’r disgyblion er mwyn datblygu i gyrraedd ei photensial llawn. Yn ogystal â hyn mae angen ystyried y llun cyfan, fel esboniwyd theori Maslow. Mae angen sicrhau bod gan ddisgyblion y sgiliau ac anghenion sylfaenol yn gyntaf ac yna gweithio ar ei datblygiad pellach. Mae’r gymuned hefyd yn cael effaith mawr ar ddisgyblion, wrth gael effaith ei theuluoedd a fydd yn gallu cael effaith arnyn nhw gan fod plant yn dysgu trwy’r amser. Fel un gymuned fawr dylai’r ysgol gallu cyflawni ei anghenion sylfaenol fel diogelwch, bwyd, a chysgod i’r disgyblion teimlo elfen o heddwch a hapusrwydd. Wrth deimlo’n hapus a diogel mae elfen o berthyn, a fydd yn galluogi unigolion i ddatblygu. Rwyf am i ddisgyblion teimlo’n gyfforddus ac yn hyderus yn yr ysgol yn ogystal â gallu trafod ei emosiynau a theimladau er mwyn dod o hyd i unrhyw bryderon neu broblemau. Fel gwelais yn y profiad pontio, roedd y disgyblion yn adnabod ei theimladau yn ogystal â theimladau disgyblion eraill sydd yn wych. Mae yna ddywediad arall Affricanaidd sef "If you want to go fast, go alone; but if you want to go far, go together." Booker 2016. Mae’r dywediad yma yn hollol wir. Wrth i’r ysgol, teulu, cymuned a’r unigolyn cyd-weithio yn sicr gall yr unigolyn llwyddo a chyrraedd ei llawn botensial. 

